joelniklaus/EU_Wikipedias huggingface dataset:
Hunajakukat

Hunajakukat (Phacelia) on lemmikkikasvien heimoon kuuluva kasvisuku. Ennen tämän suvun ajateltiin kuuluvan sievikkikasvien heimoon. Suvun lajit ovat yksivuotisia.

Ulkonäkö ja koko 
Kasvin tavallinen korkeus vaihtelee 15–50 cm välillä. Joskus aitohunajakukka voi kasvaa 60–90 cm:n korkuiseksi. Kukkien värisävyjä ovat violetin, sinisen, keltaisen ja valkoisen sävyt.

Levinneisyys 
Hunajakukat ovat lähtöisin Pohjois-Amerikasta ja niitä tavataan edelleen luonnonvaraisina maanosan länsiosissa.

Elinympäristö 
Hunajakukat viihtyvät kuivassa tai hieman kosteassa maassa sekä aurinkoisella tai puolivarjoisella paikalla.

Käyttö 
Aitohunajakukkaa kasvatetaan paitsi koristekasvina, myös pellolla mehiläisten houkuttelemiseksi. Aitohunajakukan lisäksi myös kellohunajakukkaa käytetään kesäkukkana kukkapenkeissä. Kellohunajakukka sopii maanpeittokasviksi. Aitohunajakukka soveltuu myös leikkokukaksi. Siemenet kylvetään suoraan avomaalle aikaisin keväällä.

Lajeja 
 Phacelia campanularia – kellohunajakukka
 Phacelia congesta – kutrihunajakukka
 Phacelia divaricata
 Phacelia grandiflora – loistohunajakukka
 Phacelia minor – suppilohunajakukka
 Phacelia parryi – sirohunajakukka
 Phacelia purshii – hentohunajakukka
 Phacelia tanacetifolia – aitohunajakukka

Lähteet

Aiheesta muualla 
 Finto: Kassu – Kasvien suomenkieliset nimet: Phacelia

Lemmikkikasvit
Andros Townsend

Andros Darryl Townsend (s. 16. heinäkuuta 1991 Leytonstone) on englantilainen jalkapalloilija, pelipaikaltaan laitahyökkääjä. Hän edustaa Englannin Valioliigassa pelaavaa Evertonia.

Townsend liittyi Tottenhamin junioriakatemiaan yhdeksänvuotiaana. Hän pelasi Tottenhamista lainalla yhdeksässä eri brittijoukkueessa. Tammikuussa 2016 hän siirtyi pysyvällä siirrolla Newcastle Unitediin 12 miljoonan punnan korvauksella. Kesällä 2016 Townsend siirtyi Crystal Palaceen.

Heinäkuussa 2021 Townsend teki kaksivuotisen sopimuksen Evertonin kanssa.

Maajoukkueura 

Englannin maajoukkueen päävalmentaja Roy Hodgson valitsi Townsendin hieman yllättäen syyskuun 2013 MM-karsintaotteluihin Moldovaa ja Ukrainaa vastaan. Pelaamaan Townsend pääsi lokakuussa 2013 Montenegroa ja Puolaa vastaan ja hän teki maalin ensimmäisessä maaottelussaan. Toisen maaottelumaalinsa hän teki lokakuussa 2014 EM-karsintaottelussa San Marinoa vastaan ja kolmannen maaliskuussa 2015 ystävyysottelussa Italiaa vastaan. Viimeksi Townsend on pelannut maajoukkueessa marraskuussa 2016.

Lähteet 

Englantilaiset jalkapalloilijat
Vuonna 1991 syntyneet
Elävät henkilöt
Karl-Erik Ladau

Karl-Erik Gustaf Ladau (3. kesäkuuta 1916 Tampere – 9. syyskuuta 2009 Aitolahti, Tampere) oli suomalainen varatuomari, vakuutusyhtiö Varman toimitusjohtaja ja sodanaikainen SS-vapaaehtoinen.

Ladaun suku on kotoisin Saksista ja hän polveutuu vuonna 1718 Ruotsissa aateloidusta everstiluutnantti Otto Reinhold Ladausta. Ladaun vanhemmat olivat liike- ja valtiopäivämies Karl Otto Reinhold Ladau ja Ida Karolina Stenman. 

Talvisodan aikana Ladau taisteli JR 7:ssä Summan lohkolla ja hän oli sodan päätyttyä eversti Aaro Pajarin adjutanttina. Ladau liittyi kesällä 1941 suomalaiseen SS-vapaaehtoispataljoonaan ja taisteli pataljoonaan aina Kaukasuksella saakka. Hän yleni SS-Hauptsturmführeriksi ja oli ensimmäinen suomalainen Waffen-SS:n komppanianpäällikkö. Kun pataljoona kotiutettiin Suomeen kesäkuussa 1943 Ladau palasi sen mukana ja palveli sitten Suomen armeijassa 26. tykkikomppanian päällikkönä 18. divisioonassa Karjalankannaksella. Hän haavoittui sotavuosina kaikkiaan seitsemän kertaa. Suomen armeijassa Ladau yleni majuriksi.

Ladau pääsi sotien jälkeen ylioppilaaksi 1945 Tampereen lyseosta ja suoritti ylemmän oikeustutkinnon Helsingin yliopistossa 1950. Hän sai varatuomarin arvon 1954.

Ladau oli ensin asianajajana Mäkinen & Salvénin toimistossa ja toimi sitten vakuutusyhtiö Varman lakimiehenä. Hän toimi Varman apulaisjohtajana ja oli sittemmin Varman toimitusjohtajana 1953–1978 sekä Varman hallituksen puheenjohtajana 1962–1980.

Ladau oli Tampereen kaupunginvaltuutettuna 1969–1972 ja hän oli presidentin valitsijamiehenä vuoden 1968 presidentinvaaleissa.

Kansallisarkiston vuonna 2018 tekemässä selvityksessä Ladau nimettiin mahdolliseksi teloituskäskyn antajaksi Kaukasuksella 31. joulukuuta 1942. Kyseisenä päivänä oli ammuttu seitsemän Toldzgunin kylän asukasta ja viisi puna-armeijan loikkaria. Ilmoituksen Ladausta oli tehnyt vuonna 1947 rikostaustainen SS-mies Paavo Merelä, joka oli Valpon kuulustelujen aikana ehdonalaisessa vapaudessa. Kansallisarkiston mukaan luotettavammassa tietolähteessä, SS-mies Jaakko Hintikan päiväkirjassa kerrotaan SS-pioneerijoukkueen teloittaneen kyseisenä päivänä viisi siviilivakoojaa ja kaksi muuta vankia Toldzgunin kylässä, mutta teloituskäskyn antajaa ei mainita. Selvityksen mukaan Paavo Merelä on ainoa, joka nimesi Ladaun teloituskäskyn antajaksi. Valpo ei pidättänyt Ladauta eikä häntä vastaan nostettu syytettä.

Lähteet 
 Helsingin Sanomat : Karl-Erik Ladaun muistokirjoitus
 Feldgrau.net : SS-Hauptsturmführer Ladau RIP

Viitteet

Kirjallisuutta 
 Pekka Ruusukallio : Suomen puolesta - kahden armeijan taistelija Karl-Erik Ladau. Pirkanmaan sotilaspiirien perinneyhdistys 2007. ISBN 9529194803

Suomalaiset SS-sotilaat
Suomalaiset juristit
Tampereen kaupunginvaltuutetut
Vuonna 1916 syntyneet
Vuonna 2009 kuolleet
Vertaiskauppa

Vertaiskauppa (tai C2C, engl. consumer-to-consumer) on kuluttajien välillä tapahtuvaa kaupankäyntiä, josta valtaosa tapahtuu verkkopalveluiden, kuluttajille suunnattujen ilmoittelulehtien sekä kirpputorien välityksellä.
 
Termiä vertaiskauppa on alettu käyttää kattokäsitteenä erilaisille palveluille ja kaupankäynnin tavoille, joille yhteistä on se, ettei kumpikaan osapuoli ole yritys tai muunlainen yhteisö vaan yksittäinen kuluttaja.
Perinteisen tavaroita koskevan vertaiskaupan lisäksi verkossa on kokeiltu myös palveluiden tarjoamista ja jopa majoitusta koskevia vertaiskauppakonsepteja.

Suhde vähittäiskauppaan 
 
Vertaiskauppa ei perinteisesti ole ollut verotuksen piirissä, johtuen sen verraten pienestä volyymista esimerkiksi vähittäiskauppaan suhteutettuna. Vertaiskauppatoimija Huuto.netin 2013 ilmoittamien kasvulukujen perusteella vertaiskauppa näyttäisi kuitenkin olevan lisääntymään päin. Suomen suurin vertaiskauppatoimija on Tori 2,4 miljoonalla kuukausittaisella eri kävijällään.  Kasvun ennustamisen sijaan vertaiskaupan todellisen koon perusteellinen arviointi kuitenkin vaatisi useiden eri kauppa-alustojen lukujen sisällyttämistä laskelmiin.

Joillakin talousalueilla vertaiskaupan osuus saattaa olla hyvinkin merkittävä. Esimerkiksi Kiinassa arvioitiin vuonna 2011, että kuluttajien välinen kaupankäynti muodosti noin 80 % kaikesta verkossa tapahtuvasta kaupankäynnistä.

Tuotteet 
Vertaiskaupassa vaihdetaan eniten sellaisia tuotteita, joita kuluttajat käyttävät itse vain jonkin aikaa, mutta joiden käyttöhyöty ei ole huomattavasti laskenut ostajan näkökulmasta. Tällaisia tuotekategorioita ovat muun muassa lastenvaatteet sekä autot. Lisäksi vertaiskaupassa käydään paljon kauppaa keräilyesineillä. 

Sanoma News on maaliskuussa 2013 rekisteröinyt käyttöönsä verkko-osoitteet vertaiskauppa.fi ja vertaisverkkokauppa.fi. Sanoma News omistaa myös Huuto.netin.

Lähteet 

Kauppa
Rakkosammal

Rakkosammal (Nowellia curvifolia) on maksasammal, joka on saanut nimensä rakkomaisista lehdistään. Rakkosammalta esiintyy Etelä-Suomessa.

Ulkonäkö ja koko

Levinneisyys

Elinympäristö

Käyttö

Lähteet

Aiheesta muualla 
 Rakkosammal, Luopioisten kasvisto

Maksasammalet (luokka)
Hansson

Hansson on tai on ollut muun muassa seuraavien henkilöiden sukunimi:

 Anders Hansson (1992–2020), ruotsalainen kilpakävelijä
 Anna Haag  o.s. Hansson (s. 1986), ruotsalainen maastohiihtäjä
 Ardo Hansson (s. 1958), virolainen taloustieteilijä, Viron keskuspankin pääjohtaja
 Bo Hansson (1943–2010),  ruotsalainen säveltäjä
 Hans Hansson (myös Hannu Hannunpoika, k. 1667), suomalainen maanmittari, kartografi ja pormestari
 Hans Hansson till Monikkala (k. 1606), suomalainen upseeri, Suomen käskynhaltija
 Holger Hansson (1927–2014), ruotsalainen jalkapalloilija ja valmentaja
 Jenny Grip, o.s. Hansson (s. 1980), ruotsalainen maastohiihtäjä
 Martin Hansson (s. 1971), ruotsalainen jalkapalloerotuomari
 Mats Hansson (s. 1983), ruotsalainen jääkiekkoja
 Maud Hansson (1937–2020), ruotsalainen näyttelijä
 Niklas Hansson (s. 1995), ruotsalainen jääkiekkoilija
 Olof Birger Hansson (1919–1995), suomalainen saneerauksiin perehtynyt arkkitehti
 Ola Hansson (1860–1925), ruotsalainen kirjailija 
 Olav Hansson (s. 1957), norjalainen mäkihyppääjä.
 Olle Hansson (1904–1991), ruotsalainen maastohiihtäjä
 Per Albin Hansson (1885–1946), ruotsalainen poliitikko
 Petter Hansson (s.  1976), ruotsalainen jalkapalloilija
 Pär Hansson (s. 1986), ruotsalainen jalkapalloilija
 Pär Hansson (1702–1758), ruotsalainen poliitikko
 Pär Hansson (s. 1970), ruotsalainen runoilija
 Roger Hansson (s. 1967), ruotsalainen jääkiekkoilija
 Sandra Hansson (s. 1980), ruotsalainen maastohiihtäjä
 Sven Hansson (1912–1971), ruotsalainen hiihtäjä
 Ulrika Hansson (s. 1970), ruotsalainen näyttelijä
 Urpo Hansson (1900–1978), suomalainen näyttelijä.

Entisenä nimenä
 Kauko Haahtela (vuoteen 1926 Hansson, 1906–1969), suomalainen opettaja ja opetushallinnon virkamies
 Sampo Haahtela (vuoteen 1926 Hansson, 1908–1993), suomalainen kirjailija ja opettaja

Katso myös
 Hahnsson
 Haahtela
 Haahti
Hetkiä kaupungissa

Hetkiä kaupungissa on suomalainen kymmenosainen televisiosarja, joka sai ensi-iltansa Yle Teemalla syksyllä 2013.

Dokumenttia ja klubitaltiointeja yhdistelevässä sarjassa seurataan Kansallisteatterin näyttelijöiden, Anna Paavilaisen ja Marja Salon, vetämiä Omatuntoklubeja, joissa kuka tahansa voi esiintyä ja tuoda esiin lahjakkuuttaan. Omatuntoklubilla lava on avoinna kenelle tahansa, maksimissaan 20 minuuttia per esiintyjä. Esittää saa aivan mitä tahansa. Musiikkia laidasta laitaan, tanssia, runoja, näytelmiä, mitä vain. Sisäänpääsymaksu omantunnon mukaan, tuotto hyväntekeväisyyteen.

Annan ja Marjan lisäksi jokaisessa jaksossa esiintyi DJ Vauvaukki -nimellä esiintynyt näyttelijä Eero Ritala. Jokaisessa jaksossa nähtiin myös valokuvaajakollektiivi 11:n lyhytelokuvia.

Sarja kuvattiin tammi–toukokuussa 2013.

Jaksot

Työryhmää 
 Joonas Josefsson (ohjaus)
 Suvi Mansnerus (tuottaja)
 Minna Lindroos (tuottaja)
 Hanna Reetta Majanen (tuottaja, Kansallisteatterin Lavaklubi)
 Jarmo Loikkanen (kuvaus ja leikkaus)
 Hannu Kettunen (kuvaussuunnittelu)
 Antti Pohjola (äänitys)
 Esko Mattila (äänitys)
 Merja Maasalo (apulaistuottaja)
 Ilse Jauhiainen (värimäärittely)
 Marcus Lönnqvist (värimäärittely)
 Anssi Tamminen (äänen jälkikäsittely)

Lähteet

Aiheesta muualla 
 Hetkiä kaupungissa Yle Teeman sivuilla
 Hetkiä kaupungissa Ylen ohjelmaoppaassa
 Omatuntoklubi Facebookissa
 Hetkiä kaupungissa -ohjelman klippejä YouTubessa

2010-luvun televisiosarjat
Yle Teeman televisio-ohjelmat
Alpay Özalan

Alpay Özalan (s. 29. toukokuuta 1973 Izmir Turkki) on pelaajauransa jo lopettanut turkkilainen jalkapalloilija ja nykyinen valmentaja. Pelipaikaltaan Özalan oli keskuspuolustaja.

Seurajoukkueura 
Pelaajauransa aikana Özalan edusti Altay SK:ta (23 ottelua, 1 maali), Beşiktaş JK:ta (148 ottelua, 9 maalia), Fenerbahçea (29 ottelua, 3 maalia), Aston Villaa (57 ottelua, 1 maali), Incheon United FC:tä (8 ottelua), Urawa Red Diamondsia (13 ottelua) ja 1. FC Kölniä (48 ottelua, 1 maali).

Maajoukkueura 
Turkin jalkapallomaajoukkueessa Özalan pelasi vuosina 1995–2005 kaikkiaan 90 ottelua ja teki niissä neljä maalia. Hän oli mukana Turkin joukkueessa myös vuoden 2002 MM-kisoissa sekä vuoden 1996 ja vuoden 2000 EM-kisoissa. 2002 MM-kisoissa hänet myös valittiin mukaan turnauksen tähdistöjoukkueeseen.

Valmennusura 
Pelaajauransa jälkeen hän on keskittynyt valmentamiseen ja kuuluu Siirtspor SK:n valmennusryhmään.

Lähteet 

Turkkilaiset jalkapalloilijat
Vuonna 1973 syntyneet
Elävät henkilöt
Turkkilaiset jalkapallovalmentajat
Derek Ringer

Derek Ringer (s. 11. lokakuuta 1956 Skotlanti) on brittiläinen entinen ralliautoilun kartanlukija.

Aktiiviurallaan Ringer tunnettiin parhaiten maanmiehensä Colin McRaen kartanlukijana. McRaen kanssa hän voitti myös maailmanmestaruuden kaudella 1995, parin ajaessa Subarulla. Seuraavan kauden päätteeksi parin tiet kuitenkin erosivat, ja McRaen vierelle istui walesilainen Nicky Grist.

Ringer palasi McRaen pariksi kaudelle 2003, mutta kaksikon yhteistyö jäi tuolloin vain yhteen kauteen. McRae menehtyi helikopterionnettomuudessa kotiseudullaan syyskuussa 2007, vain 39-vuotiaana.

Brittiläiset kartanlukijat
Rallin maailmanmestarit
Vuonna 1956 syntyneet
Elävät henkilöt
Yrtti-iiso

Yrtti-iiso eli anisiiso (Agastache foeniculum) on iisojen sukuun kuuluva laji. Se on monivuotinen yrtti. Sen siemenet voidaan kylvää suoraan avomaalle tai sitä voidaan esikasvattaa. Esikasvatus aloitetaan huhtikuulla. Se säilyy hyvin kuivattuna.

Ulkonäkö ja koko 

Kasvin korkeus vaihtelee 50–120 cm:n välillä. Lehdet sijaitsevat varressa vastakkain. Niiden reuna on sahalaitainen ja ne ovat pinnaltaan himmeitä. Kukinnot ovat väriltään violetteja.

Levinneisyys 

Kasvi on kotoisin Pohjois-Amerikasta. Sitä viljellään laajalti Venäjällä ja jonkin verran muualla Euroopassa.

Elinympäristö 

Yrtti-iiso viihtyy aurinkoisella paikalla kuohkeassa ja happamahkossa maassa.

Käyttö 

Yrtti-iisoa käytetään yrttiteesekoituksiin. Myös yksinomaan yrtti-iisosta voidaan tehdä teetä. Sitä käytetään myös maustekasvina lähinnä jälkiruokiin, mutta joskus myös pääruokiin.
Siitä voidaan käyttää sekä kukat että lehdet.

Lähteet

Aiheesta muualla 
 Laji.fi: Yrtti-iiso (Agastache foeniculum)
 Kassu – Kasvien suomenkieliset nimet: Yrtti-iiso (Agastache foeniculum)
 ITIS: Agastache foeniculum 
 United States Department of Agriculture (USDA): Agastache foeniculum 
 Dr. Duke's Phytochemical and Ethnobotanical Databases: Agastache foeniculum 

Huulikukkaiskasvit
Bruno Pontecorvo

Bruno Pontecorvo, ven. Бру́но Макси́мович Понтеко́рво, Bruno Maksimovich Pontekorvo (22. elokuuta 1913 – 24. syyskuuta 1993) oli italialainen ydinfyysikko. Hän oli Enrico Fermin avustaja. Pontecorvo osallistui Yhdysvaltojen ydinaseprojektiin eli Manhattan-projektiin.

NKVD:n eli myöhemmän Neuvostoliiton tiedustelupalvelu KGB:n kenraalin Pavel Sudoplatovin mukaan Pontecorvo antoi atomipommin valmistuksen prosessista erinäisiä tietoja, jotka tämä toimitti Neuvostoliiton agenteille.

Pontecorvo loikkasi Neuvostoliittoon vuonna 1950. Hän kuoli Venäjällä vuonna 1993.

Loikkaus Neuvostoliittoon
Pontecorvo saapui perheineen Tukholmasta lentoteitse Helsinkiin syyskuun alussa 1950, ja tieto hänen loikkauksestaan Neuvostoliittoon tuli kuukauden kuluttua julki länsimaalaisten sanomalehtien kautta. Tapaus nostatti varsinkin länsimaissa suuren kohun. Tapahtumasarjaan sattumalta mukaan joutunut  kansanedustaja Johannes Virolainen palasi eräältä Ruotsiin tekemältään matkalta Aeron lennolla Helsinkiin ja samalla  lennolla kuin Pontecorvo ja tämän perhe, ja hän arveli myöhemmin Pontecorvon siirtyneen Neuvostoliittoon joko Porkkalan vuokra-alueen kautta tai Eteläsataman  neuvostoliittolaisella  matkustajalaiva  S/S Beloostrovilla joka liikennöi tuolloin Helsinki- Leningrad väliä

Virolainen oli loikkauksen tapahtuessa kansanedustaja, mutta tapauksen tullessa julki hänet oli nimitetty Kekkosen I hallituksen sisäministeriksi. Niinpä eräät kansainväliset lehdet väittivät hänen ministerin ominaisuudessa avustaneen Pontecorvoa, ja Virolainen joutui vakuuttamaan kansainväliselle lehdistölle, ettei hänellä ollut mitään tekemistä tapauksen kanssa eikä mitään tietoa Pontecorvon liikkeistä. Neuvostoliitto vahvisti vasta maaliskuussa 1955 Pontecorvon oleskelevan Moskovassa. Huhtikuussa 1963 Pontecorvon ilmoitettiin saaneen Leninin palkinnon. Elokuussa 1967 kerrottiin, että Pontecorvo oli nimitetty Baikonurin avaruuskeskuksen toiseksi johtajaksi. Myöhemmin Pontecorvo työskenteli Dubnan ydintutkimuskeskuksessa, jossa hänen ilmoitettiin kuolleen.

Lähteet
Pavel & Anatoli Sudoplatov: Stalinin erikoistehtävissä - kiusallisen todistajan muistelmat (toim. Jerrold L. & Leona P. Schecter, alkuteos: Special Tasks. The Memoirs of an Unwanted Witness - A Soviet Spymaster). WSOY, Juva, 1994. Suom. Kari Klemelä. ISBN 951-0-19584-7.

Viitteet

Italialaiset fyysikot
Neuvostoliittolaiset fyysikot
Ydinfyysikot
Vuonna 1913 syntyneet
Vuonna 1993 kuolleet
Severi Lassila

Severi Lassila (s. 6. toukokuuta 1993 Vimpeli) on suomalainen pesäpalloilija. Hän edustaa tällä hetkellä Superpesiksessä pelaavaa Vimpelin Vetoa. Ulkopelipaikaltaan Lassila on kolmospolttaja, ja hänen sisäpeliroolinsa on vaihtaja.

Saavutukset

Pelaajana 
 3 SM-kultaa: 2016, 2017, 2022
 5 SM-hopeaa: 2011, 2012, 2013, 2014, 2015
 3 SM-pronssia: 2018, 2020, 2021 
 5 Itä-Länsi-ottelua: 2015–2017, 2019, 2021

Lähteet

Aiheesta muualla 

Suomalaiset pesäpalloilijat
Vimpelin Vedon pelaajat
Vuonna 1993 syntyneet
Elävät henkilöt
The Hardkiss

The Hardkiss on ukrainalainen yhtye, joka laulaa englanniksi. Yhtye perustettiin vuonna 2011, kun laulaja-lauluntekijä Julia Sanina tapasi basisti ja musiikkituottaja Valeri Bebkon. Myöhemmin yhtyeeseen liittyivät kosketinsoittaja Paul sekä rumpali Kreechy. Lokakuussa 2011 yhtye esiintyi brittiläisyhtye Hurtsin lämmittelijänä. Helmikuussa 2012 The Hardkiss teki levytyssopimuksen Sony BMG:n kanssa. Vuonna 2016 yhtye osallistui Ukrainan euroviisukarsintoihin.

Lähteet

Aiheesta muualla 
The Hardkissin kotisivut

Ukrainalaiset yhtyeet
Kamloops Blazers

Kamloops Blazers on Western Hockey Leaguessa pelaava junioriseura. Seuran kotikaupunki on Kamloops Brittiläisessä Kolumbiassa.

Joukkue kaudella 2022–2023 

Lähde: EliteProspects

Joukkueenjohto 
 Päävalmentaja & Toimitusjohtaja: Shaun Clouston 
 Apuvalmentaja: Mark Holick 
 Maalivahtivalmentaja: Dan De Palma 
 Fysiikkavalmentaja: Greg Kozoris 
 Kehitysvalmentaja: Aaron Keller 
 Kehitysvalmentaja: Chris Murray 
 Huoltopäällikkö: Colin Robinson 
 Puheenjohtaja: Tom Gaglardi 
 Apulaistoimitusjohtaja: Tim O'Donovan 
 Henkilöstöjohtaja: Robbie Sandland 

Lähde: EliteProspects

Lähteet

Aiheesta muualla 
 Kamloops Blazersin verkkosivut 
 Kamloops Blazersin EliteProspects sivut

Brittiläisen Kolumbian jääkiekkoseurat
Kelowna Rockets

Kelowna Rockets on Western Hockey Leaguessa pelaava junioriseura. Seuran kotikaupunki on Kelowna Brittiläisessä Kolumbiassa.

Joukkue kaudella 2022–2023 

Lähde: EliteProspects

Joukkueenjohto 
 Päävalmentaja: Kris Mallette 
 Apuvalmentaja: Quintin Liang 
 Apuvalmentaja: Josh MacNevin 
 Maalivahtivalmentaja: Adam Brown 
 Huoltopäällikkö: Andrew Knopf 
 Omistaja & Toimitusjohtaja: Bruce Hamilton 

Lähde: EliteProspects

Lähteet

Aiheesta muualla 
 Kelowna Rocketsin verkkosivut 
 Kelowna Rocketsin EliteProspects sivut

Brittiläisen Kolumbian jääkiekkoseurat
Victoria Royals

Victoria Royals on Western Hockey Leaguessa pelaava junioriseura. Seuran kotikaupunki on Victoria Brittiläisessä Kolumbiassa.

Joukkue kaudella 2022–2023 

Lähde: EliteProspects

Joukkueenjohto 
 Päävalmentaja & Toimitusjohtaja: Dan Price 
 Apuvalmentaja & Apulaistoimitusjohtaja: J.F. Best 
 Apuvalmentaja: Jeff Compton 
 Maalivahtivalmentaja: Lynden Sammartino 
 Fysiikkavalmentaja: Jeff Compton 
 Taitovalmentaja: Dwayne Roloson 
 Huoltopäällikkö: Kurtis Freter 
 Henkilöstöpäällikkö: Ed Fowler 
 Konsultti (valmennus): Doug Bodger 
 Konsultti (maalivahdit): Kai McDonald 

Lähde: EliteProspects

Lähteet

Aiheesta muualla 
 Victoria Royalsin verkkosivut 
 Victoria Royalsin EliteProspects sivut

Brittiläisen Kolumbian jääkiekkoseurat
One Life to Live

One Life to Live on yhdysvaltalainen saippuasarja, jonka ensimmäinen jakso näytettiin kotimaassaan heinäkuussa 1968. Sen luojat ja alkuperäiset tuottajat olivat Agnes Nixon ja Thom Racina . Sarjaa tuotti vuoteen 2012 asti televisioyhtiö ABC ja siitä nähdään yksi noin 24 minuutin jakso joka arkipäivä. Sarjaa on esitetty vuodesta 1968 tähän päivään asti. Vuonna 2013 sarjaa alettiin jatkaa Hulun ja iTunesin välityksellä, kunnes Prospect Parkin ja ABC:n välille syntyi oikeusjuttu General Hospitalin hahmojen väärinkäytöstä sarjassa. Tämän johdosta sarja lopetettiin syyskuussa 2013.

Sarjan näyttelijät

Lähteet

Aiheesta muualla
 
 

Yhdysvaltalaiset draamasarjat
Saippuasarjat
1960-luvun televisiosarjat
1970-luvun televisiosarjat
1980-luvun televisiosarjat
1990-luvun televisiosarjat
2000-vuosikymmenen televisiosarjat
2010-luvun televisiosarjat
ABC:n televisio-ohjelmat
Hulu-alkuperäissarjat
Portland Winterhawks

Portland Winterhawks on Western Hockey Leaguessa pelaava junioriseura. Seuran kotikaupunki on Portland Oregonissa.

Seuran imago muistuttaa hyvin läheisesti NHL-seura Chicago Blackhawksia ja tämän vuoksi seuraa luullaan usein erheellisesti Chicago Blackhawksin farmiseuraksi. Erityinen side juontuu Portlandissa toimineesta Blackhawksin edeltäjäseurasta, alkuperäisen WHL-liigan Portland Rosebudsista, jonka pelaajat siirtyivät sarjan lakkauttamisen yhteydessä Chicagoon ja NHL-liigaan uutena joukkueena vuonna 1926. Winterhawks puolestaan perustettiin vuonna 1951 Kanadassa nimellä Edmonton Oil Kings, joukkue muutti Yhdysvaltoihin Portlandiin vuonna 1976 ja seura sai tässä yhteydessä Chicagosta käytettyjä peliasuja johtaen ulkoasujen yhteneväisyyteen.

Joukkue kaudella 2022-2023 

Lähde: EliteProspects

Joukkueenjohto 
 Päävalmentaja & Toimitusjohtaja: Mike Johnston 
 Apuvalmentaja: Don Hay 
 Apuvalmentaja: Brian Pellerin 
 Maalivahtivalmentaja: Andy Moog 
 Fysiikkavalmentaja: Rich Campbell 
 Huoltopäällikkö: Clayton Johns 
 Jääkiekkotoiminnanjohtaja: Lisa Hollenbeck 
 Apulaistoimitusjohtaja & Kykyjenetsinnänjohtaja: Mike Coflin 
 Omistaja: Bill Gallacher 

Lähde: EliteProspects

Lähteet

Aiheesta muualla 
 Portland Winterhawksin verkkosivut 
 Portland Winterhawksin EliteProspects sivut

Yhdysvaltalaiset jääkiekkoseurat
Oregon
Antagonist Zero

Antagonist Zero on suomalainen metallimusiikin yhtye, joka perustettiin vuonna 2010. Yhtye kuvailee musiikkiaan katatoniseksi metalliksi, jossa on vivahteita death-, doom- ja post metalista.

Antagonist Zeron jäsenet ovat toimineet myös yhtyeissä Adastra, Cavus, Coprolith ja Lost in Tears.

Yhtyeen esikoisalbumi, Doomed, julkaistiin syyskuussa 2012.

Jäsenet 
 Ben Pakarinen – laulu, kitara
 Ville Siikamäki – laulu
 Juho Suokas – kitara
 Fredde Sjöblom – bassokitara
 Jussi Ruokolainen – rummut (2013–)

Entiset jäsenet 
 Aleksi Tervo – rummut (2010–2013)

Diskografia

Aiheesta muualla 
 Yhtyeen kotisivu
 

Suomalaiset death metal -yhtyeet
Suomalaiset doom metal -yhtyeet
Spokane Chiefs

Spokane Chiefs on Western Hockey Leaguessa pelaava junioriseura. 
Seuran kotikaupunki on Spokane Washingtonissa.

Joukkue kaudella 2022-2023 

Lähde: EliteProspects

Joukkueenjohto 
 Päävalmentaja: Adam Maglio 
 Apuvalmentaja: Adam Deadmarsh 
 Apuvalmentaja: Dustin Donaghy 
 Apuvalmentaja: Ryan Smith 
 Maalivahtivalmentaja: Lucas Gore 
 Maalivahtivalmentaja: Jesse Plewis 
 Fysiikkavalmentaja: David Filippone 
 Huoltopäällikkö: Tim Lindblade 
 Toimitusjohtaja: Scott Carter 
 Apulaistoimitusjohtaja: Jim Hammett 
 Jääkiekkotoiminnanjohtaja: Chris Baird 
 Kykyjenetsinnänjohtaja (Yhdysvallat): George Ross 

Lähde: EliteProspects

Lähteet

Aiheesta muualla 
 Spokane Chiefsin verkkosivut 
 Spokane Chiefsin EliteProspects-sivut

Yhdysvaltalaiset jääkiekkoseurat
Washingtonin urheilu
Tri-City Americans

Tri-City Americans on Western Hockey Leaguessa jääkiekkoa pelaava junioriseura. Seuran kotikaupunki on Kennewick Washingtonissa.

Joukkue kaudella 2022–2023

Joukkueenjohto 
 Päävalmentaja & Omistaja: Stu Barnes 
 Apuvalmentaja: Beau McCue 
 Maalivahtivalmentaja: Eli Wilson 
 Fysiikkavalmentaja: Michael Beck 
 Fysiikkavalmentaja: Scott Murphy 
 Huoltopäällikkö: Bryan Collier 
 Omistaja & Toimitusjohtaja: Bob Tory 
 Apulaistoimitusjohtaja & Kykyjenetsinnänjohtaja: Roy Stasiuk 
 Omistaja: Olaf Kölzig 

Lähde: EliteProspects

Lähteet

Aiheesta muualla 
 Tri-City Americansin verkkosivut 
 Tri-City Americansin EliteProspects-sivut

Yhdysvaltalaiset jääkiekkoseurat
Washingtonin urheilu
Spearhead of Iron

Spearhead of Iron on suomalaisen death metal -yhtyeen Deathmarchedin esikoisalbumi, joka julkaistiin vuonna 2012 levymerkillä Violent Journey Records.

Kappaleet

Kokoonpano 
 Mika Hankaniemi – laulu 
 Hannu Kujanen – kitara
 Esa Pennala – bassokitara
 Juha Pohto – rummut

Arvostelut 
 Imperiumi.net: 
 Lammaszine:

Lähteet

Aiheesta muualla 
 

Vuoden 2012 esikoisalbumit
Suomalaiset death metal -albumit
Remorse (albumi)

Remorse on Ordogin kolmas studioalbumi, joka julkaistiin 12. tammikuuta 2011.

Kappaleet

Kokoonpano 
 Aleksi Martikainen – laulu
 Valtteri Isometsä – kitara, bassokitara, rummut
 Jussi Harju – kosketinsoitin

Arvostelut 
 Desibeli.net:

Lähteet

Aiheesta muualla 
 
 Remorse discogs.com -sivustolla

Vuoden 2011 albumit
Ordogin albumit
Valle Antila

Valle Jaakko Antila (5. huhtikuuta 1882 Kurikka – 26. kesäkuuta 1938 Seinäjoki) oli suomalainen rakennusmestari ja rakennusurakoitsija. Hänen yhtiönsä Antila ja Kumppanit Oy tunnetaan parhaiten riippusilloistaan, joita Antila myös itse suunnitteli.

Ura 
Antila valmistui Helsingin teollisuuskoulun rakennuslinjalta vuonna 1908. Samana vuonna hän teki opintomatkan Ruotsiin ja Norjaan, myöhemmin hän haki oppia vielä Tanskasta ja Venäjältä. Erityisesti Antila perehtyi Norjassa rakennettuihin riippusiltoihin. Vuonna 1909 hän rakensi Isoonkyröön ensimmäisen riippusiltansa, Kyrönjoen ylittävän norjalaistyylisen Perttilän sillan, joka oli myös Suomen ensimmäinen riippusilta. Antila oli jo kahta vuotta aikaisemmin rakentanut isänsä, kunnallisneuvos J. E. Antilan suunnitteleman puukaarisillan Koskenkorvalle.

Antilan yhtiö rakensi nopeaan tahtiin useita riippusiltoja, ja samalla hänen maineensa levisi myös Etelä-Pohjanmaan ulkopuolelle. Esimerkiksi vuonna 1912 valmistui Satakuntaan Kokemäenjoen ylittävä Harjavallan silta ja kolme vuotta myöhemmin Vammaskosken silta Tyrväälle. Vammaskosken silta oli poikkeuksellisesti kivirakenteinen. Siltojen lisäksi tunnetuimpia Antilan toteuttamia rakennuksia on muun muassa Sahakosken voimalaitos (1919) Noormarkunjoessa. Antila rakensi myös useita asuintaloja Helsinkiin, muun muassa Munkkiniemeen ja Kallioon.

Vuonna 1930 Antila matkusti yhdessä poikansa Matin kanssa Dominikaaniseen tasavaltaan, jossa he asettuivat pariksi vuodeksi suomalaisten siirtolaisten perustamaan Viljavakan ihanneyhteisöön. Antilan matkaan vaikutti ilmeisesti 1930-luvun lama.

Antilan toteuttamia siltoja ja rakennuksia

Siltoja 
Koskenkorvan puukaarisilta, Ilmajoki (1907)
Perttilän riippusilta, Isokyrö (1909)
Hiirikosken silta, Vähäkyrö (1910)
Peuralan silta, Ilmajoki (1910)
Palonkylän silta, Ilmajoki (1910)
Jämpsän silta, Toholampi (1910)
Kauhajoen kirkonkylän silta, Kauhajoki (1911)
Röyskölän silta, Ilmajoki
Harjavallan silta, Harjavalta (1912)
Vammaskosken silta, Tyrvää (1915)
Soikan silta, Kankaanpää (1918)
Rautatiesilta Korialla, Elimäki (1923)
Kaltimon silta, Eno (1924)
Laitilansalmen silta, Hämeenkyrö (1932)

Muita rakennuksia ja rakennelmia 
Kauhajoen kunnallissairaala, Kauhajoki (1912)
Kauhajoen osuusmeijeri, Kauhajoki (1912)
Sahakosken voimalaitos, Noormarkku (1919)
Koihnan höyrysaha, Kauhajoki (1922)
Yyterin meriravintola, Pori (1933)
Kaukopään tehtaiden uittokanava, Imatra (1935)

Lähteet 
Valle Antilan henkilöhistoria (Internet Archive)

Viitteet

Aiheesta muualla
Valle Antila, Rakennusmestari, sillanrakentaja 1882 - 1938, (pdf) J.E. Antilan perilliset -yhdistyksen sivustolla

Suomalaiset rakennusmestarit
Suomalaiset yritysjohtajat
Vuonna 1882 syntyneet
Vuonna 1938 kuolleet
Mirja Oksanen

Mirja Oksanen (s. 15. elokuuta 1963 Hartola) on suomalainen näyttelijä.   

Hän on tunnettu muun muassa kaupunginhallituksen puheenjohtaja Pirkko Kujalan roolista Yle TV2:n draamasarjassa Uusi päivä vuosina 2011–2016. 

Ensimmäiset roolinsa hän teki Mika Kaurismäen elokuvissa Rosso (1985) ja Paperitähti (1989). Vuonna 2017 hänet nähtiin elokuvissa Toivon tuolla puolen ja Kyrsyä - Tuftland.

Oksanen on nähty MTV3:n saippuasarjassa Salatut elämät vuosina 2010 ja 2012 asianajaja Tiina Lehden roolissa. Vuonna 2018 hänet nähtiin samassa sarjassa Rosmarine Dunckerin roolissa.

Mirja Oksanen oli kiinnitettynä Turun kaupunginteatterissa 1990–1991.

Vuonna 2014 Oksanen voitti Yle TV2:n Siskonpeti-kilpailun monologillaan Vanheneminen sucks.

Lähteet 
 Mirja Oksanen Suomen Näyttelijäliiton sivuilla

Viitteet

Aiheesta muualla
 

Suomalaiset näyttelijät
Elävät henkilöt
Vuonna 1963 syntyneet
Death Walks with Me

Death Walks With Me on suomalaisen death metal -yhtyeen Noumenan neljäs studioalbumi. Se julkaistiin vuonna 2013 levymerkillä Haunted Zoo Productions.

Kappaleet

Kokoonpano 
 Hannu Savolainen – bassokitara, tamburiini (kappale 1)
 Suvi Uura – laulu, murinalaulu (kappaleet 1, 2, 7)
 Antti Haapanen – laulu
 Tuukka Tuomela – kitara
 Ville Lamminaho – mandoliini, kitara, muu laulu (kappaleet 3–5, 9–11), rytmimuna (kappaleet 1, 6, 11), äänittäjä, tuottaja
 Ilkka Unnbom – rummut

Vierailevat muusikot 
 Jarno Hänninen – piano, kosketinsoitin (kappale 11), äänittäjä, miksaaja, masteroija, tuottaja
 Juuso Wallin – käyrätorvi (kappale 10)
 Laura Vähä-Ruona – sello (kappale 11)

Tuotanto 
 Markus Salo – äänittäjä
 Sami Niittykoski – äänittäjä (sello, laulu)

Arvostelut 
 Kaaoszine: 6.5/10
 Inferno:

Lähteet

Aiheesta muualla 
 

Noumenan albumit
Vuoden 2013 albumit
Valonielu

Valonielu on psykedelisen black metal -yhtyeen Oranssin Pazuzun kolmas studioalbumi. Se julkaistiin 11. lokakuuta 2013, Euroopassa levymerkillä Svart Records ja Yhdysvalloissa levymerkillä 20 Buck Spin.

Kappaleet 
Kaikki kappaleet säveltänyt Oranssi Pazuzu sekä kirjoittanut Ontto.

Vino Verso
Tyhjä temppeli
Uraanisula
Reikä maisemassa
Olen aukaissut uuden silmän
Ympyrä on viiva tomussa

Kokoonpano 
Yhtye
 Jun-His – laulu, kitara
 Moit – kitara
 Ontto – basso
 Korjak – rummut
 EviL – kosketinsoitin, lyömäsoittimet

Tuotanto
 Jaime Gomez Arellano – tuottaja, äänittäjä, miksaaja, masteroija, lyömäsoittimet, efektit
 Donato Panaccio – avustava äänittäjä
 Costin Chioreanu – kansitaide

Arvostelut 
 Imperiumi.net: 
 Inferno: 
 Kaaoszine.fi: 8/10
 Soundi:

Lähteet

Aiheesta muualla 
 

Vuoden 2013 albumit
Oranssin Pazuzun albumit
Svart Recordsin albumit
Fearbringer


Fearbringer on Domination Blackin esikoisalbumi, joka julkaistiin 15. joulukuuta 2005 levymerkillä Poison Arrow. Albumin kansitaiteen on toteuttanut Mr. Lordi.

Kappaleet 

 (julkaistu myös videona)

Kokoonpano 
 Kari A. Kilgast – laulu
 Teppo Heiskanen – kitara
 Ville Wiren – kitara
 Lauri "Sir" Eerola – bassokitara
 Juha Beck – rummut
 Juuso "Welder" Elminen – kosketinsoitin

Arvostelut 
 Imperiumi.net: 
 Noise.fi: 4/5

Lähteet

Aiheesta muualla 
 

Vuoden 2005 esikoisalbumit
Domination Blackin albumit
Haunting (EP)


Haunting on suomalaisen metalliyhtyeen Domination Blackin EP-levy. Se julkaistiin vuonna 2008 levymerkillä Violent Journey Records.

EP debytoi Suomen virallisen singlelistan sijalla 15.

Kappaleet 
 (julkaistu myös videona)

Kokoonpano 
 Kari-A-Killgast – laulu
 Ville Wiren – kitara
 Teppo Heiskanen – kitara
 Lauri Eerola – bassokitara
 Juha Beck – rummut
 Juuso ”Welder” Elminen – kosketinsoitin, tuottaja, äänittäjä, miksaaja

+

 Mr. Lordi – muu laulu (kappale 1)

Tuotanto 
 Svante Forsbäck – masteroija
 Jarkko Vanhalakka – kansitaide, grafiikka
 Markus "EVILVIS" Männistö – valokuvat

Arvostelut 
 Imperiumi.net:

Lähteet

Aiheesta muualla 
 

Vuoden 2008 EP:t
Domination Blackin albumit
Dunaújvárosi Acélbikák

Dunaújvárosi Acélbikák (tunnetaan myös nimellä Dab-Docler) on unkarilainen jääkiekkoseura, 
joka pelaa Unkarin, Romanian ja Slovakian yhteisessä pääsarjassa MOL ligassa.

Aiheesta muualla
Seuran kotisivut  

Unkarilaiset jääkiekkoseurat
Vuonna 1974 perustetut urheiluseurat
DVTK Jegesmedvék

DVTK Jegesmedvék on unkarilainen jääkiekkoseura, joka pelaa Slovakian pääsarjassa Tipos Extraligassa.

Joukkue kaudella 2022–2023

Joukkueenjohto 
 Päävalmentaja: Viktor Tokaji 
 Apuvalmentaja: Hunor Strenk 
 Maalivahtivalmentaja: Tamás Farkas 
 Videovalmentaja: Patrik Popovics 
 Fysiikkavalmentaja: Szilveszter Orosz 
 Huoltopäällikkö: József Nagy 
 Toimitusjohtaja: Ádám Nagy 

Lähde: EliteProspects

Lähteet

Aiheesta muualla
Seuran kotisivut 

Unkarilaiset jääkiekkoseurat
Vuonna 1978 perustetut urheiluseurat
Miskolc
Nighttime Harmony

Nighttime Harmony on suomalaisen death/doom metal -yhtyeen Antagonist Zeron EP-levy. Se julkaistiin vuonna 2012 levymerkillä Violent Journey Records.

Kappaleet ovat myös yhtyeen samana vuonna ilmestyneellä esikoisalbumilla Doomed, jota varten ne nauhoitettiin uudelleen. EP:stä julkaistiin rajoitettu 100:n kappaleen painos.

Kappaleet

Kokoonpano 
 Ben Pakarinen – laulu, kitara
 Ville Siikamäki – laulu
 Juho Suokas – kitara
 Fredde Sjöblom – bassokitara
 Aleksi Tervo – rummut

Arvostelut 
 Imperiumi.net: 
 Kaaoszine: 8/10

Lähteet

Vuoden 2012 EP:t
Antagonist Zeron albumit
Howeitat

Howeitat () on historiallisen Transjordanin alueella ja nykyisen Jordanian ja Saudi-Arabian alueella vaikuttava arabiheimojen liitto. Howeitat jakautuu useaan haaraan, mukaan lukien Ibn Jazi, ibu Tayi ja Sulaymanniyin. Tunnettuihin Howeitat-päälliköihin kuului muun muassa Auda ibu Tayi, joka osallistui ensimmäisen maailmansodan aikana Osmanien valtakuntaa vastaan käytyyn arabikapinaan. Howeitat mainitaan myös historiallisissa lähteissä, kuten brittiläisen T. E. Lawrencen arabikapinaa käsittelevässä omaelämäkerrallisessa teoksessa Seven Pillars of Wisdom (1922). Teokseen pohjautuvassa elokuvassa Arabian Lawrence (1962) nähdään Howeitat-heimo ja sen päällikkö Auda ibu Tayi.

Arabiheimot
Condemnation (The Jasser Arafatsin albumi)

Condemnation on suomalaisen death/thrash metal -yhtyeen The Jasser Arafatsin esikoisalbumi. Se julkaistiin vuonna 2010 levymerkillä Violent Journey Records.

Kappaleet

Kokoonpano 
 Jari Kurki – laulu
 Satanikk Desaster – kitara
 Max Pekkonen – kitara
 Lauri Antila – bassokitara
 Jack O Hell – rummut

Arvostelut 
 Desibeli.net: 
 Imperiumi.net: 
 Kaaoszine: 8/10
 Lammaszine:

Lähteet

Aiheesta muualla 
 

Vuoden 2010 esikoisalbumit
The Jasser Arafatsin albumit
Human Waste Compression

Human Waste Compression on suomalaisen death metal -yhtyeen Mors Subitan esikoisalbumi. Se julkaistiin vuonna 2011 levymerkillä Violent Journey Records.

Albumi nousi Suomen virallisen listan sijalle 42.

Kappaleet

Kokoonpano 
 Antti Haapsamo – laulu
 Mika Lammassaari – kitara, laulu (kappale 6)
 Mika Junttila – bassokitara
 Juha Haapala – rummut

Arvostelut 
 Kaaoszine: 10/10
 Imperiumi.net:

Lähteet

Aiheesta muualla 
 

Vuoden 2011 esikoisalbumit
Mors Subitan albumit
Henri Virsell

Henri Virsell on suomalainen kitaristi, säveltäjä ja miksaaja. Virsell on miksannut mm. yhtyeitä Lovex, Uniklubi, Diablo ja Yö sekä on ollut yhtenä perustajana ja pitkäaikaisena osakkaana maineikkaassa Fantom Studiossa. Virselin oma yhtye Manzana on julkaissut neljä levyä ja tehnyt useita Euroopan-kiertueita. Aiempia yhtyeitä, joissa Virsell on soittanut kitaraa ja säveltänyt ovat olleet mm. tamperelaiset kokoonpanot Mellow ja Vaahto.

Virsell pyörittää myös TRC-Records-levy-yhtiötä.

Suomalaiset säveltäjät
Suomalaiset kitaristit
Syntymävuosi puuttuu
Elävät henkilöt
Eveliina Mäkinen

Eveliina Mäkinen (o.s. Suonpää, s. 12. huhtikuuta 1995 Kiukainen) on suomalainen jääkiekkoilija, pelipaikaltaan maalivahti. Hän edustaa SDHL:ssä pelaavaa Brynäs IF:ää. Hän on pituudeltaan 174 cm.

Mäkisen kasvattajasura on Panelian Raikas. Hän edusti SM-sarjassa Team Oriflame Kuortanetta kaudet 2011–2014. Kaudella 2014–2015 hän pelasi sekä Tampereen Ilveksessä että Minnesota-Duluthin yliopistojoukkueessa ja seuraavalla kaudella Ilveksessä. Kaudet 2016–2017 ja 2017-2018 hän edusti Rauman Lukkoa. Hänet valittiin SM-sarjan parhaaksi maalivahdiksi ja All Stars -maalivahdiksi kaudella 2016–2017. Kausilla 2018–2020 hän edusti Linköping HC:ta. Kauden 2020–2021 hän aloitti Leksandsissa, mutta siirtyi kesken kauden Brynäsiin. Hän saavutti Ruotsin liigassa hopeaa 2019 ja 2021.

Mäkinen on pelannut Suomen pääsarjassa 93 runkosarjaottelua ja kaksi pudotuspeliottelua. Ruotsin liigassa hän on pelannut 93 runkosarja- ja 22 pudotuspeliottelua. (tilanne 19.2.2022)

Mäkinen kuului Suomen alle 18-vuotiaiden MM-kisajoukkueeseen 2013. Naisten maajoukkuessa hän teki ensiesiintymisensä Japania vastaan elokuussa 2013. Hän oli mukana Sotšin olympialaisissa 2014, muttei saanut peliaikaa. Ruotsin MM-kilpailuissa 2015 hän pelasi yhden ottelun. Suomi sai kisoissa pronssia. Hän kuului Suomen pronssijoukkueeseen myös Yhdysvaltojen MM-kilpailuissa 2017 jääden kuitenkin ilman peliaikaa. Pyeongchangin olympialaisissa 2018 hän oli Suomen pronssia saavuttaneen joukkueen kolmosmaalivahti. Suomen MM-kilpailuissa 2019 hän saavutti hopeaa. Hän pelasi kisoissa kaksi ottelua. Hän kuului Suomen pronssijoukkueeseen Pekingin olympialaisissa 2022, mutta jäi kolmansissa peräkkäisissä olympialaisissa ilman peliaikaa. Kaikkiaan hän on pelannut 24 A-maaottelua.

Yksityiselämä 
Heinäkuussa 2021 Mäkinen meni naimisiin jääkiekkoilija Atte Mäkisen kanssa ja vaihtoi samalla sukunimensä Suonpäästä Mäkiseksi.

Lähteet 

Suomalaiset jääkiekkomaalivahdit
Suomalaiset olympiamitalistit
Vuonna 1995 syntyneet
Elävät henkilöt
Tiina Ranne

Tiina Ranne (s. 6. joulukuuta 1994 Harjavalta) on suomalainen jääkiekkoilija, pelipaikaltaan maalivahti. Hän edustaa SM-sarjassa pelaavaa Kalevan Palloa. Hän on pituudeltaan 165 cm.

Ranteen kasvattajaseura on Panelian Raikas. Hän on edustanut SM-sarjassa Team Oriflame Kuortanetta kaudet 2010–2014, JYPiä 2014–2016, Hämeenlinnan Pallokerhoa 2016–2017 ja kaudesta 2017–2018 alkaen KalPaa. Hän voitti Suomen-mestaruuden JYPissä kaudella 2015–2016 ja sai SM-hopeaa KalPassa kaudella 2020–2021. Hän on pelannut SM-sarjassa / liigassa kaikkiaan 169 runkosarja- ja 50 pudotuspeliottelua. Hänen torjuntaprosenttinsa runkosarjan otteluissa on 0,920 ja pudotuspeleissä niin ikään 0,920. Hänellä oli sarjan paras torjuntaprosentti 0,942 kaudella 2019–2020 ja hän päästi vähiten maaleja ottelua kohden (1,86) kaudella 2020–2021.

Ranne kuului Suomen alle 18-vuotiaiden MM-kisajoukkueeseen 2011 ja 2012. Vuoden 2011 kisoissa hän sai pronssia. Naisten maajoukkueessa hän teki ensiesiintymisensä Japania vastaan elokuussa 2013. Hän kuului neljänneksi sijoittuneeseen Suomen joukkueeseen MM-kilpailuissa 2016. Hän on pelannut kaikkiaan viisi naisten maaottelua, muttei yhtään arvokilpailuissa.

Lähteet 

Suomalaiset jääkiekkomaalivahdit
Vuonna 1994 syntyneet
Elävät henkilöt
To the Early Grave

To the Early Grave on suomalaisen thrash metal -yhtyeen Araticin esikoisalbumi. Se julkaistiin vuonna 2013 levymerkillä Violent Journey Records.

Kappaleet

Kokoonpano 
 Henri Virolainen – laulu, kitara
 Teemu Täckman – kitara
 Antti Hurmerinta – bassokitara
 Mika Uusivirta – rummut

Arvostelut 
 Desibeli.net: 
 Imperiumi.net: 
 Lammaszine:

Lähteet

Aiheesta muualla 
 

Vuoden 2013 esikoisalbumit
Suomalaiset thrash metal -albumit
Infernal Maze

Infernal Maze on suomalaisen thrash metal -yhtyeen Witherian esikoisalbumi. Se julkaistiin vuonna 2006 levymerkillä Twisted Face Productions.

Kappaleet

Kokoonpano 
 Tuberculosis – laulu
 Kusmar Rotten – kitara
 J. Warhead – kitara, taustalaulu
 Skeletor – bassokitara
 Rob Diver – rummut

Muut tekijät 
 Jukka Varmo – äänittäjä, miksaaja
 Svante Forsbäck – masteroija

Arvostelut 
 Imperiumi.net:

Lähteet

Aiheesta muualla 
 

Vuoden 2006 esikoisalbumit
Witherian albumit
Sôl austan, Mâni vestan

Sôl austan, Mâni vestan (suom. Auringosta itään, kuusta länteen) on norjalaisen black metal -yhtyeen Burzumin kymmenes studioalbumi. Albumin julkaisusta ilmoitettiin helmikuussa 2013 ja se julkaistiin 27. toukokuuta 2013 levymerkillä Byelobog Productions. Albumi debytoi Suomen virallisen listan sijalla 19.

Albumin kappaleet ovat soundtrack elokuvalle "ForeBears", jonka ohjasi ja tuotti Varg Vikernes ja hänen vaimonsa.

Kappaleet

Arvostelut 
 Lammaszine: negatiivinen
 Ultimate-guitar.com: 7.7/10

Lähteet

Aiheesta muualla 
 

Vuoden 2013 albumit
Burzumin albumit
Konseptialbumit
Brain Blasterz

Brain Blasterz on Bon Bon Buddiesin valmistama makeisbrändi. Brain Blasterit ovat alkumaultaan kirpeitä. Brain Blastereita myydään Tanskassa, Suomessa, Saksassa, Hollannissa, Espanjassa, Ruotsissa ja Englannissa. Suomessa Brain Blasterzien maahantuoja on Prescott Oy.. Brain Blasterzeilla on myös toinen versio: Brain Burnerz. Brain Burnerz on Bon Bon Buddiesin valmistama makeisbrändi, jotka ovat alkumaultaan tulisia. Brain Burnerzeja myydään Tanskassa, Suomessa, Saksassa, Hollannissa, Espanjassa, Ruotsissa ja Englannissa.
Valmistukseen on käytetty muurahaishappoa.

Brain Blasterz ja Brain Burnerz tuotteet
Brain Blasterz Hard Candy - Dark Fruit -karkkipurkki
Brain Blasterz Candy Brain Bits
Brain Blasterz Oozing Brain Gum
Brain Blasterz Hard Candy -karkkipurkki
Brain Blasterz Spray Candy
Brain Blasterz Mega Sour Powder with Lolly Dipper
Brain Blasterz Sour Straps
Brain Blasterz Sour Straws
Brain Blasterz Brain Gunk
Brain Blasterz Nanobytes -purukumi
Brain Blasterz Chew Bar -patukka
Brain Blasterz Gum Stick
Brain Blasterz Cellz
Brain Burnerz Flamin' Hot Candy
Brain Blasterz Ice Blasterz

Lähteet

Makeiset
I’ve Found a New Baby

”I’ve Found a New Baby” on jazzstandardi vuodelta 1926. Sen sävelsivät ja sanoittivat Spencer Williams ja Jack Palmer. Kappaleen äänitti ensimmäisenä Clarence Williams yhtyeensä Blue Fiven kanssa. Sen on nauhoittanut suuri määrä artisteja, mukaan lukien Mills Brothers, Harry James, Sidney Bechet, Lester Young ja Benny Goodman. Goodmanin nauhoitus vuodelta 1939 on erityisen tunnettu nuoren Charlie Christianin soittaman kitarasoolon ansiosta.

Suomeksi kappaleen on sanoittanut Sauvo Puhtila nimelle ”Neljä pientä kirjainta”. Suomenkielisen version ovat äänittäneet Helena Siltala ja Brita Koivunen.

Lähteet 

Vuoden 1926 kappaleet
Spencer Williamsin säveltämät kappaleet
Jack Palmerin sanoittamat kappaleet
Jazzkappaleet
Jazzstandardit
Erika Turunen

Erika Turunen on suomalainen pukusuunnittelija. Turusen ooppera-, teatteri- ja tanssiproduktioihin 1990-luvun alusta lähtien suunnittelemien puvustusten on sanottu olevan taidetta itsessään, runollisia ja veistoksellisia. Erika Turusen töille ominaista on myös uusien materiaalien kehittäminen ja pukujen kolmiulotteisuus.

Erika Turunen aloitti 15-vuotiaana kuvataidekoulun Raumalla. Myös paikallinen kuvanveistäjä Kerttu Horila opetti Turuselle kuvanveistoa ja kannusti taiteen pariin. Vuonna 1988 Turunen aloitti opiskelut Taideteollisessa korkeakoulussa vaatetussuunnittelun- ja pukutaiteen osastolla. Ensin hän teki töitä Sibelius-Akatemian oopperastudiolle ja myöhemmin Turunen siirtyi Kansallisoopperaan.

Turunen toimi Suomen Kansallisoopperan ja baletin puvuston johtajana 1995–2009. Kansallisoopperassa hän on suunnitellut puvustukset muun muassa teoksiin Hobitti (2001, kor. Marjo Kuusela), Matka Reimsiin (2002, ohj. Dario Fo), Punainen viiva (2007, ohj. Pekka Milonoff), Prinsessa Ruusunen (2008, kor. Javier Torres), Veren häät (2011, ohj. Cathy Marsten) sekä Lumikuningatar (2012, kor. Kenneth Greve).

Erika Turunen on saanut huomiota erityisesti nykytanssille suunnittelemistaan puvustuksista. Hän on työskennellyt päätyönsä ohella muun muassa Jorma Elon, Marilena Fontouran, Marjo Kuuselan, Kenneth Kvarnströmin, Susanna Leinosen, Kaari Martinin, Tero Saarisen, Javier Torresin ja Jorma Uotisen kanssa. Merkittävää kansainvälistä kiitosta ovat saaneet muun muassa Tero Saarinen Companyn teosten HUNT ja Borrowed Light puvustukset.

Hän on suunnitellut pukuja myös muun muassa Nederlands Dans Theaterille, Ballet de l´Opéra de Lyonille, Tanskan kuninkaalliselle baletille, Grand Theatre de Genevelle sekä Skånen Dans Theaterille ja Malmön sekä Göteborgin oopperalle. Vuonna 2007 Turunen vastasi Eurovision laulukilpailuiden väliaikanumeroiden ja kuuluttajien puvustuksesta.

Vuonna 2010 Turunen perusti yhdessä pukusuunnittelija ja lavastaja Pirjo Liiri-Majavan kanssa Helsinkiin Ateljee Hurman, jossa hän suunnittelee erilaisten produktioiden lisäksi tilaustöinä myös esiintymisasuja ja iltapukuja.

Lähteet 

Teatteripukusuunnittelijat
Elävät henkilöt
Syntymävuosi puuttuu
Painful Escape

Painful Escape on suomalaisen thrash metal -yhtyeen Witherian toinen studioalbumi. Se julkaistiin vuonna 2009 levymerkillä Stay Heavy Records.

Kappaleet

Kokoonpano

Yhtye 
 Tuberculosis – laulu
 Kusmar – kitara
 J. Warhead – kitara
 Predator – bassokitara
 Rob Diver – rummut

Tuotanto 
 Jukka Varmo – äänittäjä, miksaaja
 Turkka Holmqvist – masteroija

Arvostelut 
 Imperiumi.net: 
 Lammaszine: 
 Mesta.net: 
 Noise.fi: 
 Soundi:

Lähteet

Aiheesta muualla 
 

Vuoden 2009 albumit
Witherian albumit
Vanishing Order

Vanishing Order on Witherian kolmas studioalbumi, joka julkaistiin 2. maaliskuuta 2011.

Kappaleet

Kokoonpano 
 Tuberculosis – laulu
 Kusmar – kitara
 J. Warhead – kitara
 Predator – bassokitara
 Rob Diver – rummut

+

 Jarno Hänninen – äänittäjä, miksaaja, masteroija

Arvostelut 
 Imperiumi.net:

Lähteet

Aiheesta muualla 
 

Vuoden 2011 albumit
Witherian albumit
Shenzhen Airlines

Shenzhen Airlines () on kiinalainen lentoyhtiö, jonka kotipaikka on Shenzhen Bao'anin kansainvälinen lentoasema Bao'anissa, Shenzhenissä, Kiinassa.

Yli sadan kapearunkokoneen laivastollaan (Airbus A320 -sarjan ja Boeing 737 -koneillaan) Shenzhen Airlines on Kiinan neljänneksi suurin kotimaanlentoyhtiö (China Southern Airlinesin, China Eastern Airlinesin ja Air Chinan jälkeen), noin seitsemän prosentin osuudellaan kapasiteetistä ja lennoista.

Yhtiö operoi yhteensä 137 kotimaista reittiä yhteensä 58 lentoasemalle, sekä yhdeksää kansainvälistä reittiä. Vuonna 2010 yhtiö kuljetti 16,5 miljoonaa matkustajaa, kasvua 9 % edelliseen vuoteen.

6. heinäkuuta 2011 Shenzhen Airlines virallisesti hyväksyttiin Star Alliancen täysjäseneksi. Yhtiö liittyi Star Allianceen 29. marraskuuta 2012 tullen allianssin toiseksi kiinalaisjäseneksi Shanghai Airlinesin eroamisen jälkeen.

Code share sopimukset
Shenzhen Airlines on tehnyt codeshare-sopimukset seuraavien lentoyhtiöiden kanssa (tammikuussa 2013):
 All Nippon Airways
 Asiana Airlines 
 EVA Air 
 SilkAir
 Singapore Airlines

Laivasto

Yhtiön laivastoon kuului toukokuussa 2019 seuraavat koneet, joiden keski-ikä oli 7 vuotta.

 8 kpl Airbus A319
 84 kpl Airbus A320 
 6 kpl Airbus A330
 88 kpl Boeing 737

Lisäksi yhtiöllä on tilauksessa 3 Boeing 737 MAX konetta.

Lähteet

Aiheesta muualla
Official website
Review of Shenzhen Airlines 

Kiinalaiset lentoyhtiöt
Shenzhen

Star Alliance
Amper

Amper [amppär], virallisesti Ampers Busstrafik Ab, on Bollstassa Pohjassa Raaseporissa liikennöivä linja-autoyritys. Amperin on alun perin perustanut Volter Amper vuonna 1943. Amper liikennöi paikallisvuoroja Raaseporin sisällä ja Helsingin välillä sekä valtakunnallista tilausliikennettä.

Pohjasta kotoisin ollut Volter Amper (1910–1997) aloitti uransa kuorma-autoilijana 1930-luvulla. Talvi- ja jatkosodan aikana hän toimi erityistehtävissä Päämajan liikennetoimistossa. Vuonna 1985 Amperilla oli 13 linja-autoa. Volter Amper johti yritystään kuolemaansa, vuoteen 1997 saakka, minkä jälkeen vastuu siirtyi hänen pojalleen Kurt Amperille. Nykyisin toimitusjohtajana on Kurt Amperin poika Johan Amper. Vuonna 2009 yrityksen liikevaihto oli noin 1,1 miljoonaa euroa ja sillä oli 14 linja-autoa.

Amperin Linja-autoliikenne HSL-seudulla
Amperin Linja-autoliikenne liikennöi linjaa U280, joka tarkoittaa, että vuoro poikkeaa Veikkolassa, jonka jälkeen vuoro jatkaa Nummelaan josta Lohjalle, joskus Virkkalaan ja mahdollisesti jopa Fiskariin.

Lähteet

Aiheesta muualla 
 Amperin kotisivut

Suomalaiset linja-autoyhtiöt
Raaseporin liikenne
Pyhä luku

Pyhä luku on monissa kulttuureissa luku jota pidetään erityisen tärkeänä. Mayoille 13 oli pyhä luku Raamatussa 7 on pyhä luku, joka esiintyy siellä alituiseen. Muun muassa maailma luotiin seitsemässä päivässä. Numeromagia perustuu siihen että joitakin lukuja pidetään erityisen pyhinä tai niihin liittyy muuten jotain toisiinsa liittyviä asioita.

Lähteet 

Taikuus
Hausen

Hausen tai Hausén on muun muassa seuraavien henkilöiden sukunimi: 

 Ernst Hausen, punakaartilaiskomentaja Suomen sisällissodassa
 Friedrich von Hausen (k. n. 1190), saksalainen minnelaulaja
 Hannu Hausen (s. 1944), suomalainen sosiaalihammaslääketieteen professori
 Hans Hausen (1884–1979), suomalainen geologi
 Harald zur Hausen (s. 1936), saksalainen virologi, Nobelin lääketieteen palkinnon saaja
 Karl Julius Hausén (1840–1895), suomalainen kenraalimajuri
 Marika Hausen (1928–2021), suomalainen kirjailija, muotoilukriitikko, opettaja ja taidehistorioitsija
 Max von Hausen (1846–1922), saksalainen kenraali
 Reinhold Hausen (1850–1942), suomalainen historioitsija, valtionarkistonhoitaja
 Synnöve von Hausen-Saubert (1900–1987), suomalainen maataloustieteilijä ja mikrobiologi
 Werner von Hausen (1870–1951), suomalainen piirtäjä ja taidemaalari.